VAIO-brugervejledning

Opgave

# Genoprettelse fra genoprettelsesmedier

Hvis dataene i genoprettelsesområdet er blevet beskadiget eller slettet, kan du bruge genoprettelsesmedier til at genoprette din VAIO-computer. Det tager imidlertid længere tid at genoprette computeren ved hjælp af genoprettelsesmedier end via genoprettelsesområdet.
På modellen med et indbygget optisk diskdrev skal du slutte et eksternt optisk diskdrev (medfølger ikke) til computeren. [Detaljer]
Hvis der medfølger en vekselstrømsadapter eller en strømledning, skal den tilsluttes elnettet.

1. Indsæt et genoprettelsesmedie (optiske diske) i det optiske diskdrev, eller slut et USB-flashdrev til USB-porten på din VAIO-computer, mens computeren er i normal tilstand.

1. Sluk din VAIO-computer.

1. Tryk på ASSIST-tasten for at få vist skærmen VAIO Care Rescue Mode, og vælg Start from media (USB device/optical disc).

Følg vejledningen på skærmen, indtil skærmen Vælg en indstilling (Choose an option) vises.

1. Vælg Foretag fejlfinding (Troubleshoot) og derefter Recovery and maintenance.

Følg vejledningen på skærmen, indtil skærmen VAIO Care (Rescue Mode) : Recover or maintain your system vises.
Tip!

- Hvis der vises et vindue, hvor du kan vælge sprog, skal du vælge det ønskede sprog og klikke på OK.

1. Vælg Start recovery wizard.

1. Følg vejledningen på skærmen.

Tip!

- Hvis du vil udføre en brugerdefineret genoprettelse, skal du vælge Tools og Start advanced recovery wizard.

- Hvis du ikke kan genoprette din VAIO-computer ved hjælp af USB-flashdrevet, skal du slutte drevet til en anden USB-port på computeren og derefter prøve at genoprette computeren igen.

Relaterede emner
Om genoprettelse
Oprettelse af genoprettelsesmedier
Genoprettelse fra genoprettelsesområdet
Om genoprettelse