VAIO-brugervejledning

Opgave

# Fjernelse af data til genoprettelse for at frigøre diskplads

Computerens indbyggede lagerenhed indeholder et genoprettelsesområde, hvor de data, der skal bruges til systemgenoprettelse, er gemt. Hvis din VAIO-computer har et SSD-drev (Solid State), ønsker du muligvis at minimere genoprettelsesområdet ved at fjerne sådanne data for at frigøre diskplads på drev C (eller det sidste drev på din drevliste, f.eks. drev D).
Du skal bruge genoprettelsesmedier til at fjerne data til systemgenoprettelse eller genoprette computeren, når du har fjernet dataene.
Når du har fjernet data til genoprettelse, kan du ikke bruge funktionen Refresh.
På modellen med et indbygget optisk diskdrev skal du slutte et eksternt optisk diskdrev (medfølger ikke) til computeren. [Detaljer]
Hvis der medfølger en vekselstrømsadapter eller en strømledning, skal den tilsluttes elnettet.

1. Opret genoprettelsesmedier, hvis du ikke allerede har gjort det. [Detaljer]

1. Indsæt genoprettelsesmediet i det optiske diskdrev, eller slut et USB-flashdrev (medfølger ikke) til USB-porten på din VAIO-computer, mens computeren er i normal tilstand.

1. Sluk din VAIO-computer.

1. Tryk på ASSIST-tasten for at få vist skærmen VAIO Care Rescue Mode, og vælg Start from media (USB device/optical disc).

Følg vejledningen på skærmen, indtil skærmen Vælg en indstilling (Choose an option) vises.

1. Vælg Foretag fejlfinding (Troubleshoot) og Recovery and maintenance.
   Følg vejledningen på skærmen, indtil skærmen VAIO Care (Rescue Mode) : Recover or maintain your system vises.

1. Vælg Tools og Remove recovery partition.

1. Følg vejledningen på skærmen.

Relaterede emner
Oprettelse af andre drev (ændring af partitioneringen)
Oprettelse af partitioner