VAIO-brugervejledning

Reference

# Om brugen af SD-hukommelseskort

Læs følgende forholdsregler og retningslinjer, inden du bruger SD-hukommelseskort.

- Sørg for, at dit SD-hukommelseskort er uden for børns rækkevidde. Børn kan komme til at sluge kortet.

- Rør ikke ved stikket på dit SD-hukommelseskort med fingrene eller med metalgenstande.

- Et SD-hukommelseskort indeholder elektroniske komponenter, der nemt kan beskadiges. Pas på, at du ikke kommer til at tabe, bøje eller støde kortet.

- Et SD-hukommelseskort må ikke skilles ad eller ændres.

- Dit SD-hukommelseskort må ikke blive vådt.

- Kortet må ikke opbevares et sted, hvor det udsættes for:

- Meget høje temperaturer, f.eks. i en bil, der er parkeret i solen

- Direkte sollys

- Høj luftfugtighed eller ætsende stoffer

- Støv i større mængder

- Sørg for at bruge SD-hukommelseskort, som er kompatible med de standarder, der understøttes af VAIO-computeren. Kort og adaptere, der ikke er kompatible, kan sidde fast i slotten og dermed beskadige computeren.

- Du kan ikke skrive data til et SD-hukommelseskort, der er skrivebeskyttet.

- Det anbefales, at du sikkerhedskopierer vigtige data.

- De gemte data kan gå tabt eller blive beskadiget, hvis:

- Du fjerner SD-hukommelseskortet og slukker VAIO-computeren, mens indikatoren for medieadgang lyser.

- Du bruger SD-hukommelseskortet et sted, hvor der er statisk elektricitet eller elektrisk støj, som kan forstyrre kortet.

- Hvis du skal transportere et SD-hukommelseskort, skal det ligge i sit etui for at undgå statisk elektricitet.

- Inden du bruger et SD-hukommelseskort med en anden enhed end en computer, f.eks. et digitalkamera eller en bærbar lydenhed, skal du formatere (initialisere) SD-hukommelseskortet ved hjælp af enheden.
  Nogle enheder understøtter muligvis ikke filformatet på computere og viser derfor en fejlmeddelelse, hvor det anbefales, at du formaterer SD-hukommelseskortet. Hvis det er tilfældet, skal du kopiere data fra hukommelseskortet til VAIO-computeren og formatere kortet ved hjælp af enheden. Alle data på SD-hukommelseskortet slettes, når du formaterer det.
  Du kan finde flere oplysninger i den brugervejledning, der fulgte med enheden.

- Indsæt ikke fremmede objekter i slotten til SD-hukommelseskort.

- Slotten til SD-hukommelseskort kan kun bruges til at læse/skrive til understøttede hukommelseskort. Den kan ikke anvendes til andre formål.

- SD-hukommelseskort (op til 2 GB), SDHC-hukommelseskort (op til 32 GB) og SDXC-hukommelseskort (op til 64 GB), der er tilgængelige pr. september 2012, er blevet testet med og understøtter din VAIO-computer. Det kan dog ikke garanteres, at alle SD-hukommelseskort, SDHC-hukommelseskort og SDXC-hukommelseskort er kompatible med computeren.

- Slotten til SD-hukommelseskortet på din VAIO-computer understøtter ikke copyrightbeskyttelsesfunktionen på SD-hukommelseskortet, SDHC-hukommelseskortet og SDXC-hukommelseskortet.

- Forsøg ikke at indsætte et hukommelseskort eller en hukommelseskortadapter af en anden type i slotten til hukommelseskort. Et hukommelseskort eller en hukommelseskortadapter, der ikke er kompatibel, kan sidde fast i slotten og dermed beskadige din VAIO-computer.

- Visse typer SD-hukommelseskort, f.eks. dem, der understøtter UHS-dataoverførsel (Ultra High Speed), kan blive meget varme, hvis der konstant overføres data til eller fra hukommelseskortet. Hvis det er tilfældet, skal du vente, indtil hukommelseskortet er kølet af, inden du fjerner det.

Relaterede emner
Indsætning af SD-hukommelseskort
Fjernelse af SD-hukommelseskort